پنجابی لوک-گیتاں دا اک وڈا حصہ جنم توں لے کے موت، رشتیاں، ساکاں-سبندھیاں اتے میلیاں-تیوہاراں نال سبندھت ہے۔ عورتاں/کڑیاں دے لوک-گیت اوہناں دے نازک احساساں، سبھاء، ریجھاں، چاواں، شوق اتے اوہناں دے نیویں سماجی درجے آدی نوں بیان کردے ہن جدوں کہ مرداں دے لوک-گیت اوہناں دی آزاد طبیعت، محنتی سبھاء اتے طاقت دی ترجمانی کردے ہن۔ لوک-گیت بچے دے جنم توں شروع ہو کے، اسدے نام رکھن، ویاہ، رشتے، ساک-سبندھیاں وغیرہ حالتاں وچوں لنگھدے ہن۔ ویاہ موقعے سہاگ، گھوڑیاں، سٹھنیاں، سہرا، سکھیا آدی گیت ہن۔ سہاگ اتے سکھیا کڑی نال سبندھت ہن جدکہ سہرا اتے گھوڑیاں منڈے نال سبندھت ہن۔ دھی دے جذباتاں اتے چاواں-ملھاراں دی پنجابی لوک-گیتاں وچ خاص تھاں ہے جہناں راہیں اوہ اپنے باپ نوں اس لئی چنگے لوک اتے گھر لبھن لئی کہندی ہے اتے استوں بناں اپنی ماں اتے سہیلیاں لئی وی اپنے وچار پیش کردی ہے۔ سبھاء اتے لمبائی پکھوں بہت سارے لوک گیت ملدے ہن جنھاں وچ گھوڑیاں، سہرا، سہاگ، سکھیا،ماہیا، ٹپے، بولیاں، چھند، لوریاں، ہیئرا وغیرہ شامل ہن۔